กองทุนการออมแห่งชาติ เป็นกองทุนการออมเพื่อวัยสูงอายุ ซึ่งรัฐบาล พล.อ.ประยุทธ จันโอชา จัดตั้งขึ้น เพื่อเป็นช่องทางส่งเสริมการออมขั้นพื้นฐาน และสร้างหลักประกันให้กับชีวิตในวัยเกษียณ ให้แก่ผู้ที่ประกอบ อาชีพอิสระ หรือแรงงานนอกระบบ ที่มีอายุระหว่าง 15 - 60 ปี โดยภาครัฐจะช่วยจ่ายเงินสมทบให้ส่วนหนึ่ง และเมื่อผู้ออมมีอายุครบ 60 ปีบริบรูณ์ จะได้รับเงินบํานาญเป็นรายเดือนตลอดชีพ หรือเงินดํารงชีพที่จ่ายคืน จนกว่าจะครบจํานวน อย่างใดอย่างหนึ่ง ขึ้นอยู่กับจํานวนเงินออมที่มีอยู่ในกองทุนฯ เพื่อรวบรวมข้อมูลเกี่ยวกับพฤติกรรมการออมของประชาชน และต้องการทราบความคิดเห็นและความพึงพอใจของประชาชนที่มีต่อกองทุนการออมแห่งชาติ ดังนั้นจึงให้ดำเนินการสำรวจเกี่ยวกับกองทุนการออมแห่งชาติ

การสํารวจตัวอย่างครั้งนี้ใช้แผนการสุ่มตัวอย่างแบบ Stratified Three-stage Sampling โดยมี กรุงเทพมหานคร และ 4 ภาค เป็นสตราตัม รวมทั้งสิ้น 5 สตราตัม มี EA เป็นหน่วยตัวอย่างขั้นที่หนึ่ง ครัวเรือนที่มีสมาชิกอายุ 15 - 59 ปี เป็นหน่วยตัวอย่างขั้นที่สอง และประชาชนที่มีอายุ 15 - 59 ปี เป็นหน่วย ตัวอย่างขั้นที่สาม

**กําหนดจํานวน EA ตัวอย่าง ทั่วประเทศทั้งสิ้น 580 EA**

|  |  |  |  |
| --- | --- | --- | --- |
| **ภาค** | **รวม** | **ในเขตเทศบาล** | **นอกเขตเทศบาล** |
| **EA** | **ครัวเรือน** | **EA** | **ครัวเรือน** | **EA** | **ครัวเรือน** |
| กทม.กลางเหนือตะวันออกเฉียงเหนือใต้ | 116116116116116 | 1,1601,1601,1601,1601,160 | 11654413440 | 1,160540410340400 | -62758276 | -620750820760 |
| **รวมทั่วประเทศ** | **580** | **5,800** | **285** | **2,850** | **295** | **2,950** |

การเลือกหน่วยตัวอย่างขั้นที่หนึ่ง : EA ตัวอย่าง จํานวน EA ตัวอย่าง ของสํานักบริหารจัดเก็บข้อมูลสถิติ (สบจ.) และแต่ละจังหวัด และการเลือก EA ตัวอย่าง ให้เลือกจาก EA ตัวอย่างของโครงการ สรง.60 เดือนมีนาคม และ เมษายน โดยพิจารณา ดังนี้ - ถ้าจํานวน EA ตัวอย่างที่กําหนดให้ น้อยกว่า จํานวน EA ตัวอย่าง ของโครงการสรง.60 เดือน เมษายน ให้เลือก EA ตัวอย่างจาก EA ตัวอย่างของเดือนเมษายน ด้วยวิธีการสุ่มแบบมีระบบ ตาม จํานวนที่กําหนดให้ - ถ้าจํานวน EA ตัวอย่างที่กําหนดให้ เท่ากับ จํานวน EA ตัวอย่าง ของโครงการสรง.60 เดือนเมษายน ให้ใช้ EA ตัวอย่าง ของเดือนเมษายน ทั้งหมด - ถ้าจํานวน EA ตัวอย่างที่กําหนดให้ มากกว่า จํานวน EA ตัวอย่าง ของโครงการสรง.60 เดือน เมษายน ให้ใช้ EA ตัวอย่าง ของเดือนเมษายน ทั้งหมด และเลือก EA ตัวอย่าง จาก EA ตัวอย่างของ เดือนมีนาคม เพิ่มเติมให้ครบตามจํานวนที่กําหนด

การเลือกหน่วยตัวอย่างขั้นที่สอง : ครัวเรือนตัวอย่าง ในแต่ละ EA ตัวอย่าง ให้ทําการเลือกครัวเรือนตัวอย่างที่มีสมาชิกอายุ 15 - 59 ปี ด้วยวิธีการสุ่มแบบมีระบบ จํานวน 10 ครัวเรือน โดยให้ดําเนินการ ดังนี้

1) ให้เริ่มต้นเข้าปฏิบัติงานตามหลักการเดินแผนที่ เมื่อเข้าพื้นที่ EA ตัวอย่าง โดยกําหนดให้ ครัวเรือนแรกที่พบตามคุ้มรวมที่กําหนดไว้ เป็น ครัวเรือนตัวอย่าง ลําดับที่ 1

2) จากนั้น ให้เดินนับครัวเรือนตามหลักการเดินแผนที่ ไปอีกจํานวน I ครัวเรือน โดยที่ I คือ ช่วงของการสุ่มของแต่ละ EA ตัวอย่าง คือ N /10 โดยที่ N คือ จํานวนครัวเรือนทั้งสิ้นใน EA ตัวอย่างนั้นๆ (ที่ได้จากการนับจด โครงการ สพค.) ดังนั้น ครัวเรือนดังกล่าว จะเป็น ครัวเรือนตัวอย่าง ลําดับที่ 2

3) สําหรับครัวเรือนตัวอย่าง ลําดับที่ 3 ให้ดําเนินการนับครัวเรือนตามหลักการใน ข้อ 2) ไปอีกจํานวน I ครัวเรือน จากนั้น ดําเนินการเช่นนี้ไปเรื่อยๆ จนถึง ครัวเรือนตัวอย่าง ลําดับที่ 10 ตามขนาดตัวอย่างที่กําหนด

การเลือกหน่วยตัวอย่างขั้นที่สาม : ประชาชนตัวอย่างที่มีอายุ 15 - 59 ปี ในแต่ละครัวเรือนตัวอย่าง ให้ทําการเลือกประชาชนตัวอย่างที่มีอายุ 15 - 59 ปี ครัวเรือนละ 1 คน อย่างสุ่ม เพื่อทําการสัมภาษณ์ในรายละเอียดต่อไป

โดยใช้วิธีส่งเจ้าหน้าที่ของสํานักงานสถิติแห่งชาติ ไปทําการสัมภาษณ์ประชาชนที่มีอายุระหว่าง 15 - 59 ปี ครัวเรือนละ 1 คน และบันทึกข้อมูลที่ได้จากการสัมภาษณ์ลงในเครื่อง Tablet โดยให้กระจายตามเพศ อายุ และสถานภาพการทํางาน วิธีการบันทึกแบบสอบถาม แบบสอบถาม 1 ชุด มี 3 ตอน ประกอบด้วย ตอนที่ 1 ข้อมูลทั่วไปของผู้ตอบสัมภาษณ์ ตอนที่ 2 พฤติกรรมการออม ตอนที่ 3 ความคิดเห็นเกี่ยวกับกองทุนการออมแห่งชาติ (กอช.)

สถานภาพการสมรส หมายถึง ความผูกพันระหว่างชายกับหญิงในการเป็นสามีภรรยา แบ่งได้ดังนี้

1) โสด หมายถึง ผู้ที่ยังไม่เคยสมรส

2) สมรส หมายถึง ผู้ที่อยู่ร่วมกันฉันท์สามีภรรยา ไม่ว่าจะจดทะเบียนสมรสกันตามกฎหมายหรือไม่ก็ตาม และแม้ว่าระหว่างไปสัมภาษณ์ สามีภรรยาจะไม่ได้อยู่ด้วยกัน แต่ยังมีความสัมพันธ์ฉันท์สามีภรรยาเช่น สามีไปทำงานต่างจังหวัดหรือไปทำงานต่างประเทศ เป็นต้น

3) หม้าย หมายถึง ผู้ที่คู่สมรสได้ตายไปแล้ว และขณะนี้ยังไม่ได้สมรสใหม่

4) หย่า หมายถึง สามีภรรยาที่หย่ากันโดยถูกต้องตามกฎหมาย

5) แยกกันอยู่ หมายถึง ผู้ที่มิได้อยู่ร่วมกันฉันท์สามีภรรยาแล้ว แต่ยังไม่ได้หย่ากันตามกฎหมายรวม ผู้ที่เคยอยู่ร่วมกันฉันท์สามีภรรยาแต่ไม่ได้จดทะเบียนสมรส และไม่ได้อยู่ด้วยกันแล้ว

ประกันชีวิตแบบสะสมทรัพย์ เป็นการประกันชีวิตที่บริษัทจ่ายจำนวนเงินเอาประกันภัยให้แก่ผู้เอาประกันภัยเมื่อมีชีวิตอยู่ครบกำหนดสัญญา หรือจ่ายเงินเอาประกันให้แก่ผู้รับประโยชน์เมื่อผู้เอาประกันเสียชีวิตภายในระยะเวลาประกันภัย การประกันชีวิตแบบสะสมทรัพย์เป็นการผสมของการคุ้มครองชีวิตและการออมทรัพย์ ส่วนของการออมทรัพย์ คือส่วนที่ผู้เอาประกันภัยได้รับคืนเมื่อสัญญาครบกำหนด

สลากออมสิน/ธ.ก.ส. คือ หนังสือตราสารชนิดผู้ถือเป็นผู้มีกรรมสิทธิ์ ซึ่งธนาคารออกให้โดยมีข้อสัญญาว่า ถ้าหนังสือตราสารนั้นถูกรางวัล ธนาคารจะจ่ายเงินรางวัลให้แก่ผู้ถือหนังสือตราสารเป็นจํานวนที่ กําหนดไว้ และเมื่อหนังสือตราสารนั้นมีอายุครบกําหนดธนาคารจะจ่ายเงินคืนตามราคาสลากพร้อมดอกเบี้ย ในอัตราที่กําหนดให้แก่ผู้ถือหนังสือตราสาร เช่น สลากออมสิน สลากออมทรัพย์ของ ธ.ก.ส.

พันธบัตร คือ ตราสารทางการเงินที่รัฐบาล รัฐวิสาหกิจ บริษัท และสถาบันการเงินที่มี กฎหมายจัดตั้งขึ้นเป็นผู้ออก โดยให้คํามั่นสัญญาว่าผู้ถือมีสิทธิที่จะได้รับชําระเงินตามพันธบัตรคืนภายใน กําหนดเวลา พร้อมดอกเบี้ยในอัตราที่กําหนด พันธบัตรรัฐบาลจะมีอายุตั้งแต่ 1 ปี ไปจนถึง 20 ปี สําหรับ พันธบัตรที่ออกโดยองค์กรภาครัฐจะมีชื่อเรียกตามองค์กรที่ออกพันธบัตร เช่น พันธบัตรธนาคารแห่งประเทศไทย พันธบัตรบริษัทการบินไทย

กองทุนสํารองเลี้ยงชีพ คือ กองทุนที่นายจ้างและลูกจ้างร่วมกันจัดตั้งขึ้นด้วยความสมัครใจ เพื่อให้ลูกจ้างมีเงินออมไว้ใช้จ่ายยามเกษียณอายุ ออกจากงาน ทุพพลภาพ หรือเป็นหลักประกันให้แก่ ครอบครัว กรณีลูกจ้างเสียชีวิต

กองทุนรวมเพื่อการเลี้ยงชีพ RMF (Retirement Mutual Fund) กองทุนรวมที่จัดตั้งขึ้น โดยมีวัตถุประสงค์ในการส่งเสริมการออมและการลงทุนของบุคคลในระยะยาว เพื่อเตรียมความพร้อมไว้ สําหรับการเกษียณอายุที่มีคุณภาพ ผู้ลงทุนในกองทุนรวมเพื่อการเลี้ยงชีพจะได้รับสิทธิประโยชน์ทางภาษีที่ มากกว่าการลงทุนในกองทุนรวมทั่วไป โดยเงินลงทุนในกองทุนรวมเพื่อการเลี้ยงชีพที่ไม่เกินปีละ 300,000 บาท จะได้รับการยกเว้นภาษีเงินได้

กองทุนประกันสังคม มีผู้ประกันตนทั้งหมด 3 ประเภท

1) ผู้ประกันตนภาคบังคับ (มาตรา 33) ผู้ประกันตนในกลุ่มนี้ คือ พนักงานบริษัทเอกชนทั่วไป ซึ่งมีสถานะเป็นลูกจ้างที่ทํางานอยู่ในสถานประกอบการที่มีพนักงานตั้งแต่ 1 คนขึ้นไป อายุไม่ต่ํากว่า 15 ปี และ ไม่เกิน 60 ปี โดยต้องส่งเงินสมทบเข้ากองทุน คิดเป็นสัดส่วนดังนี้ ลูกจ้าง 5% + นายจ้าง 5% + รัฐบาล 2.75% ของฐานเงินค่าจ้างขั้นต่ํา 1,650 บาท และขั้นสูง 15,000 บาท ผู้ประกันตนตามมาตรา 33 จะได้รับ ความคุ้มครอง 7 กรณี ดังนี้ กรณีเจ็บป่วย/อุบัติเหตุ กรณีทุพพลภาพ กรณีเสียชีวิต กรณีคลอดบุตร กรณีสงเคราะห์บุตร กรณีชราภาพ และกรณีว่างงาน

2) ผู้ประกันตนภาคสมัครใจ (มาตรา 39) ผู้ประกันตนตามมาตรานี้ คือ บุคคลที่เคยทํางาน อยู่ในบริษัทเอกชนในมาตรา 33 มาก่อนแล้วลาออก แต่ต้องการรักษาสิทธิประกันสังคมไว้ จึงสมัครเข้าใช้สิทธิ ประกันสังคมในมาตรา 39 แทน การสมัครประกันสังคมในกลุ่มนี้ มีเงื่อนไขว่าต้องเป็นผู้ประกันตนในมาตรา 33 มาแล้วไม่ต่ํากว่า 12 เดือน และลาออกมาแล้วไม่ต่ํากว่า 6 เดือน อีกทั้งต้องไม่เป็นผู้ทุพพลภาพ ผู้ประกันตน ต้องส่งเงินเข้ากองทุน 432 บาทต่อเดือน และรัฐบาลจะช่วยสมทบอีก 120 บาทต่อเดือน ผู้ประกันตนตาม มาตรา 39 จะได้รับความคุ้มครอง ดังนี้ กรณีเจ็บป่วย/อุบัติเหตุ กรณีทุพพลภาพ กรณีเสียชีวิต กรณีคลอดบุตร กรณีสงเคราะห์บุตร และกรณีชราภาพ

3) ผู้ประกันตนภาคสมัครใจ (มาตรา 40) ผู้ประกันตนมาตรานี้ คือ บุคคลที่ไม่ได้เป็นลูกจ้าง ในบริษัทเอกชนตามมาตรา 33 และไม่เคยสมัครเป็นผู้ประกันตนในมาตรา 39 ผู้ที่จะสมัครประกันสังคมใน มาตรา 40 ได้นั้น ต้องเป็นผู้ที่ประกอบอาชีพอิสระ หรือแรงงานนอกระบบ มีอายุไม่ต่ำกว่า 15 ปี แต่ไม่เกิน 60 ปี ผู้สมัครสามารถเลือกสิทธิประโยชน์ได้ ซึ่งมีให้ 2 ทางเลือก ทางเลือกที่ 1 ความคุ้มครอง 3 กรณี โดยจ่าย 100 บาทต่อเดือน (จ่ายเอง 70 บาท รัฐบาล สมทบ 30 บาท) ผู้ประกันตนจะได้รับความคุ้มครอง คือ กรณีเจ็บป่วย กรณีทุพพลภาพ และกรณีเสียชีวิต ทางเลือกที่ 2 ความคุ้มครอง 4 กรณี โดยจ่าย 150 บาทต่อเดือน (จ่ายเอง 100 บาท รัฐบาล สมทบ 50 บาท) ผู้ประกันตนจะได้รับความคุ้มครอง คือ กรณีเจ็บป่วย กรณีทุพพลภาพ กรณีเสียชีวิต และ กรณีชราภาพ

สถาบันการเงินชุมชน หมายถึง สถาบันการเงินของชุมชนที่จัดตั้งขึ้น เพื่อให้บริการทางการเงิน ที่สามารถตอบสนองความต้องการแก่ประชาชนในชุมชนซึ่งขาดโอกาสในการเข้าถึง และใช้บริการทางการเงิน ของสถาบันการเงินทั่วไป เช่น กองทุนหมู่บ้านและชุมชนเมือง

กองทุนการออมแห่งชาติ (กอช.) เป็นหน่วยงานของรัฐ และมีฐานะเป็นนิติบุคคลที่ไม่เป็นส่วน ราชการหรือรัฐวิสาหกิจอยู่ภายใต้การกํากับดูแลของกระทรวงการคลังได้จัดตั้งขึ้นตามพระราชบัญญัติกองทุน การออมแห่งชาติ พ.ศ. 2554 โดยมีภารกิจหน้าที่ในการสร้างความมั่นคงในการดํารงชีวิตวัยชราของกลุ่ม ประชาชนที่ยังไม่มีหลักประกันทางรายได้ในยามชราภาพใดๆ ให้สามารถได้รับผลประโยชน์ในรูปแบบของเงิน บํานาญ เพิ่มเติมจากเบี้ยยังชีพผู้สูงอายุ ซึ่งประชาชนกลุ่มนี้ ยังไม่มีนายจ้างหรือรัฐดูแลจ่ายเงินสมทบให้ ดังนั้น กอช. จะช่วยให้ประชาชนกลุ่มนี้ได้รับการดูแลอย่างเท่าเทียมและเป็นธรรม อีกทั้งยังเป็นการสร้างวินัยและ ส่งเสริมการออมภาคครัวเรือน ซึ่งจะเป็นการเพิ่มเงินออมของประเทศในระยะยาวด้วย ผู้ที่มีสิทธิ์เป็นสมาชิกกองทุนการออมแห่งชาติ

1. สัญชาติไทย

2. อายุ 15 - 60 ปี

3. ไม่เป็นผู้ประกันตนตามกฎหมายประกันสังคม

4. เป็นผู้ประกันตนมาตรา 40 (1) สามารถสมัครได้

5. ไม่เป็นข้าราชการ หรือสมาชิก กบข.

6. ไม่เป็นสมาชิกกองทุนสํารองเลี้ยงชีพ

7. มีอาชีพอิสระ ไม่มีนายจ้าง หรือ ไม่มีอาชีพ

ประโยชน์ที่ได้รับ

1. เงินสมทบจากรัฐบาลในแต่ละปีที่ออม (มกราคม - ธันวาคม) อายุ 15 ปี - 30 ปี รัฐบาลจ่ายเงนิ สมทบให้ 50% ของเงินที่สมาชิกออม แต่ไม่เกิน 600 บาท/ปี อายุ 30 ปีขึ้นไป - 50 ปี รัฐบาลจ่ายเงินสมทบให้ 80% ของเงินที่สมาชิกออม แต่ไม่เกิน 960 บาท/ปี อายุ 50 ปีขึ้นไป - 60 ปี รฐั บาลจ่ายเงินสมทบให้ 100% ของเงินที่สมาชิกออม แต่ไม่เกิน 1,200 บาท/ปี

2. ดอกผลจากการลงทุน ที่รัฐบาลค้ําประกันผลตอบแทนไม่ต่ำกว่าดอกเบี้ยเงินฝากประจํา 12 เดือนของ 7 ธนาคาร

3. โอกาสได้รับบํานาญทุกเดือนตลอดชีวิต

**แบบสอบถาม**

**ตอนที่ 1 ข้อมูลทั่วไปของผู้ตอบสัมภาษณ์**

1.1 เพศ

1) ชาย 2) หญิง

 1.2 อายุ

 1) 15-19 ปี 2) 20-29 ปี 3) 30-39 ปี

 4) 40-49 ปี 5) 50-59 ปี

 1.3 ระดับการศึกษาสูงสุดที่จบ

 1) ไม่เคยเรียน 2) ต่ำกว่าประถมศึกษา 3) ประถมศึกษา

 4) มัธยมศึกษาตอนต้น 5) มัธยมศึกษาตอนปลาย 6) ปวช.

 7) ปวส./ ปวท./ อนุปริญญา 8) ปริญญาตรีและสูงกว่า 9) อื่นๆ (ระบุ)....

 1.4 สถานภาพการทำงาน

 1) ข้าราชการ พนักงานหรือลูกจ้างของรัฐ/ พนักงานรัฐวิสาหกิจ 2) พนักงาน/ลูกจ้างเอกชน

 3) ค้าขาย/ ประกอบธุรกิจส่วนตัว 4) เกษตรกร

 5) ขับรถรับจ้าง (เช่น มอเตอร์ไซต์รับจ้าง รถตู้ แท็กซี่ เป็นต้น) 6) รับจ้างทั่วไป/ กรรมกร

 7) นักเรียน/นักศึกษา 8) ว่างงาน/ไม่มีงานทำ

 9) พ่อบ้าน/แม่บ้าน (อยู่บ้านเฉยๆ) / ชรา 10) อื่นๆ (ระบุ).......

 1.5 สถานภาพสมรส

 1) โสด 2) สมรส 3) หม้าย

 4) หย่า 5) แยกกันอยู่

 1.6 รายได้ของท่านเฉลี่ยต่อเดือน (รายได้ที่เป็นตัวเงินเฉลี่ยในรอบ 12 เดือน)

 1) ไม่มีรายได้ 2) น้อยกว่า 3,001 บาท 3) 3,001 – 5,000 บาท

 4) 5,001 – 7,000 บาท 5) 7,001 – 10,000 บาท 6) 10,001 – 15,000 บาท

 7) 15,001 – 20,000 บาท 8) 20,001 – 30,000 บาท 9) มากกว่า 30,000 บาท

**ตอนที่ 2 พฤติกรรมการออม**

 2.1 โดยปกติท่านมีการทำบัญชีรายรับรายจ่าย หรือไม่

 1) มี 2) ไม่มี

 2.2 โดยปกติท่านมีการออมหรือไม่

 1) มี 2) ไม่มี (ระบุเหตุผล)....(ข้ามไปถามข้อ 3.1)

 2.3 ส่วนใหญ่ท่านมีวิธีการออมอย่างไรบ้าง (ตอบได้ไม่เกิน 3 คำตอบ)

 1) เก็บเป็นเงินสด 2) ฝากธนาคาร/สถาบันการเงินอื่น

 3) ซื้อประกันชีวิตแบบสะสมทรัพย์ 4) ซื้อสลากออมสิน/ธ.ก.ส.

 5) ลงทุนในพันธบัตร 6) กองทุนต่างๆ (เช่น กบข. ประกันสังคม RMF เป็นต้น)

 7) ซื้อสังหาริมทรัพย์ (เช่น ทอง เพชร เป็นต้น) 8) ซื้ออสังหาริมทรัพย์ (เช่น บ้าน คอนโด ที่ดิน เป็นต้น)

 9) เป็นสมาชิกฌาปนกิจสงเคราะห์ต่างๆ 10) เล่นแชร์ 11) อื่นๆ ระบุ.......

 2.4 วัตถุประสงค์หลักของการออม (ตอบได้ไม่เกิน 3 คำตอบ)

 1) ใช้จ่ายในอนาคต/ยามชรา/เกษียณอายุ 2) ไว้ใช้ในยามฉุกเฉิน/เจ็บป่วย

 3) เพื่อการศึกษา 4) ซื้อที่อยู่อาศัย/ที่ดิน/รถ

 5) เป็นทุนในการประกอบอาชีพ 6) เป็นหลักประกันในการทำธุรกรรมกับสถาบันการเงิน

 7) เพื่อการท่องเที่ยว 8) สร้างความมั่นคงให้กับชีวิต/สร้างครอบครัว

 9) ต้องการดอกเบี้ย/เก็งกำไร 10) ใช้ลดหย่อนภาษี

 11) เป็นมรดกให้ลูกหลาน 12) อื่นๆ (ระบุ).......

 2.5 เงินออมของท่านมาจากแหล่งใดบ้าง (ตอบได้ไม่เกิน 3 คำตอบ)

 1) เงินเดือน/รายได้อื่นๆ ที่เป็นตัวเงิน 2) ค้าขาย/การประกอบธุรกิจ

 3) การทำการเกษตรประมง ปศุสัตว 4) การขายสินทรัพย์ต่างๆ (เช่น บ้าน ที่ดิน รถ เป็นต้น)

 5) เงินมรดก 6) บิดา มารดา/คู่สมรส/บุตร/ญาติ พี่น้อง

 7) บำเหน็จ บำนาญ 8) ผลตอบแทนจากการลงทุน (เช่น ดอกเบี้ย เงินปันผล เป็นต้น)

 9) อื่นๆ (ระบุ).......

**ตอนที่ 3 ความคิดเห็นเกี่ยวกับกองทุนการออมแห่งชาติ (กอช.)**

 3.1 ท่านได้รับรู้ข่าวสารหรือคุ้นเคยกับช่องทางสื่อสารแบบใดมากที่สุด

 1) โทรทัศน์/ดาวเทียม/เคเบิ้ล 2) วิทยุ/วิทยุชุมชน

 3) หอกระจายข่าว 4) เฟสบุ๊ค/ไลน์/ทวิตเตอร์/เว็บไซต์/สื่อออนไลน์ต่างๆ

 5) สื่อสิ่งพิมพ์/เอกสาร 6) หนังสือพิมพ์/นิตยสาร

 7) เจ้าหน้าที่ของรัฐ/หน่วยงานของภาครัฐ 8) คนในครอบครัว/ญาติ/เพื่อน/คนรู้จัก

 9) ผู้นำชุมชน/หมู่บ้าน 10) อื่นๆ ระบุ......

 3.2 ส่วนใหญ่ท่านรับข้อมูลข่าวสารช่วงเวลาใด

 1) เวลา 00.00 – 06.59 น. 2) เวลา 07.00 – 12.59 น.

 3) เวลา 13.00 – 18.59 น. 4) เวลา 19.00 – 23.59 น.

 3.3 ท่านใช้โทรศัพท์มือถือในการค้นหาข้อมูลข่าวสารอย่างไร

 1) ไม่เคยใช้/ไม่มีโทรศัพท์มือถือแบบสมาร์ทโฟน 2) ใช้เป็นประจำในชีวิตประจำวัน 3) ใช้บ้าง นานๆครั้ง

 3.4 ท่านทราบ/รู้จักกองทุนการออมแห่งชาติ (กอช.) หรือไม่

 1) ทราบ จากช่องทางใดบ้าง (ตอบได้ไม่เกิน 5 คำตอบ)

 1) โทรทัศน์/ดาวเทียม/เคเบิ้ล 2) วิทยุ/วิทยุชุมชน

 3) หอกระจายข่าว 4) เฟสบุ๊ค/ไลน์/ทวิตเตอร์/เว็บไซต์/สื่อออนไลน์

 5) สื่อสิ่งพิมพ์/เอกสาร 6) หนังสือพิมพ์/นิตยสาร

 7) เจ้าหน้าที่ของรัฐ/หน่วยงานของภาครัฐ 8) คนในครอบครัว/ญาติ/เพื่อน/คนรู้จัก

 9) ผู้นำชุมชน/หมู่บ้าน 10) งานแสดงสินค้า/งานออกบูธของ กอช.

 11) โครงการส่งเสริมการออมของ กอช. (สัญจร) 12) สถาบันการเงินชุมชน/กองทุนหมู่บ้าน

 13) ธนาคาร ธ.ก.ส./ออมสิน/ธอส./กรุงไทย 14) อื่นๆ (ระบุ).........

 2) ไม่ทราบ

 3.5 ท่านมีความพึงพอใจต่อกองทุนการออมแห่งชาติ (กอช.) มากน้อยเพียงใด

1) พึงพอใจ (ระบุ......) 1) มากที่สุด 2) มาก 3) ปานกลาง 4) น้อย 5)น้อยที่สุด

 2) ไม่พึงพอใจ

 3.6 ท่านมีสิทธิได้รับระบบบำนาญจากภาครัฐหรือเอกชน หรือกองทุนชราภาพตามกฎหมายอื่น ดังต่อไปนี้หรือไม่

 1) มี ให้ระบุ.........

 1) ระบบบำนาญข้าราชการแบบเดิม 2) กองทุนบำเหน็จบำนาญข้าราชการ (กบข.)

 3) กองทุนสำรองเลี้ยงชีพ 4) กองทุนสงเคราะห์ครูโรงเรียนเอกชน

 5) กองทุนประกันสังคม 6) กองทุนรวมเพื่อการเลี้ยงชีพ

 7) กองทุนการออมแห่งชาติ (กอช.)

 2) ไม่มี

 3.7 ท่านคิดว่า ท่านจะสมัครเป็นสมาชิกกองทุนการออมแห่งชาติ (กอช.) หรือไม่

 1) สมัคร (ระบุเหตุผล)

 1) ต้องการรับบำนาญตลอดชีวิต 2) ต้องการมีเงินออมเก็บไว้ให้ลูกหลานเมื่อตัวเองเสียชีวิต

 3) เพื่อรับเงินสมทบ เงินดำรงชีพ โดยไม่ต้องได้รับเป็นบำนาญตลอดชีวิตก็ได้

 4) สมัครไว้ก่อน ไม่รู้ว่าสิทธิประโยชน์คืออะไร

 2) ไม่แน่ใจ 3) ไม่สมัคร

 3.8 ท่านคิดว่า กองทุนการออมแห่งชาติ (กอช.) มีประโยชน์ต่อประชาชนเพื่อให้มีบำนาญไว้ใช้ยามชราภาพ หรือไม่

 1) มี (ระบุ.......)

 1) มากที่สุด 2) มาก 3) ปานกลาง 4) น้อย 5) น้อยที่สุด

 2) ไม่มี

จากข้อมูลที่กำหนดมาให้ จงดำเนินการจัดทำรายงานตามหัวข้อดังนี้ (100 คะแนน)

1. ปกนอก (5 คะแนน)

2. ปกใน (5 คะแนน)

3. คำนำ (5 คะแนน)

4. บทสรุปผู้บริหาร (10 คะแนน)

5. บทที่ 1 บทนำ (15 คะแนน)

 5.1 ความเป็นมา

 5.2 วัตถุประสงค์

 5.3 ประโยชน์ที่คาดว่าจะได้รับ

6. บทที่ 2 ระเบียบวิธีสถิติ (30 คะแนน)

 6.1 ประชากรเป้าหมาย

 6.2 เวลาอ้างอิง

 6.3 คำนิยาม

 6.4 แผนการเลือกตัวอย่าง

 6.5 รายการข้อมูล

 6.6 การเก็บรวบรวมข้อมูล

 6.7 การประมวลผล

7. บทที่ 3 ผลการสำรวจ (30 คะแนน)

 7.1 ผลการสำรวจ ต้องประกอบด้วยตารางและแผนภูมิอย่างน้อย 3 ตาราง และ 2 แผนภูมิ พร้อมข้อมูล และอธิบายประกอบตารางและแผนภูมิ